રઘુની ધરપકડને વીસ દિવસ થઈ ચૂક્યા હતા. સ્મૃતિના રેફરન્સથી નીરજભાઈએ રઘુનો કેસ લડવાનું સ્વીકાર્યું હતું. ખરેખર તો તેમણે સેશન્સ ર્કોટના વકીલ રામાનુજને ભલામણ કરી હતી. કેસનું હિયરિંગ રામાનુજ સંભાળવાનો હતો. રઘુના જામીન જોકે મંજૂર થયા નહોતા : મુંબઈમાં થતી વૃદ્ધોની હત્યા ભલે સિરિયલ-કિલરનું કારસ્તાન નથી, આવા આરોપીને મુક્ત કરવામાં જોખમની અવગણના કરી શકાય નહીંની ટિપ્પણી સાથે ન્યાયમૂર્તિએ રિમાન્ડ કબૂલ રાખ્યા, આવતી કાલની તારીખ આપી હતી...